Gest sfidător la adresa României. Ambasadorul lui Putin la București a arborat steagul Rusiei în Vrancea
Steagurile Rusiei și Belarusului au fost arborate, luni seara, la monumentul generalisimului Alexandr Suvorov din comuna Dumbrăveni, județul Vrancea, cu ocazia împlinirii a 294 de ani de la nașterea sa. Evenimentul a avut loc în prezența conducerii asociațiilor de prietenie a României cu Federația Rusă și Coreea de Nord și a fost promovat pe rețelele sociale de Ambasada Rusiei în România.